pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรียืนยัน ความยุติธรรมต้องมีในสังคมไทย โดยต้องไม่แบ่งชนชั้น พร้อมแต่งตั้งคณะกรรมการเพื่อตรวจสอบข้อเท็จจริงและกฎหมายกรณีคำสั่งไม่ฟ้องคดีอาญา
วันพุธที่ 29 กรกฎาคม 2563
นายกรัฐมนตรียืนยัน ความยุติธรรมต้องมีในสังคมไทย โดยต้องไม่แบ่งชนชั้น พร้อมแต่งตั้งคณะกรรมการเพื่อตรวจสอบข้อเท็จจริงและกฎหมายกรณีคําสั่งไม่ฟ้องคดีอาญา
นายกรัฐมนตรียืนยัน ความยุติธรรมต้องมีในสังคมไทย โดยต้องไม่แบ่งชนชั้น พร้อมแต่งตั้งคณะกรรมการเพื่อตรวจสอบข้อเท็จจริงและกฎหมายกรณีคําสั่งไม่ฟ้องคดีอาญา
วันนี้ (29 ก.ค. 63) เวลา 12.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รณรงค์ให้ทุกคนตระหนักรู้และป้องกันตัวจากโรคไวรัสตับอักเสบ โดยประชาชนสามารถเข้ารับการตรวจคัดกรองโรคไวรัสตับอักเสบโดยไม่เสียค่าใช้จ่าย เป็นความก้าวหน้าหลักประกันสุขภาพถ้วนหน้า เพื่อดูแลสุขภาพของประชาชนอย่างทั่วถึงเท่าเทียม พร้อมชื่นชมความสําเร็จทีมนักวิจัยไทย เตรียมผลิตหลอดบรรจุวัคซีน ชุด PPE ลดค่าใช้จ่าย สร้างมูลค่าสินค้าสาธารณสุขสําหรับการส่งออก
นายกรัฐมนตรีเผยถึงกรณีคําสั่งไม่ฟ้องคดีอาญาที่อยู่ในความสนใจของประชาชนว่า รัฐบาลในฐานะฝ่ายบริหารต้องสร้างความชัดเจน โดยไม่ก้าวล่วงการทํางานของกระบวนการยุติธรรม จึงได้แต่งตั้งคณะกรรมการเพื่อตรวจสอบข้อเท็จจริงและกฎหมายกรณีดังกล่าว โดยศาสตราจารย์พิเศษ วิชา มหาคุณ เป็นประธานคณะกรรมการ ประกอบด้วยผู้ทรงคุณวุฒิ อาทิ ปลัดกระทรวงยุติธรรม เลขาธิการคณะกรรมการกฤษฎีกา ประธานคณะกรรมการการปฏิรูปประเทศด้านกฎหมาย ประธานคณะกรรมการการปฏิรูปประเทศด้านกระบวนการยุติธรรม นายกสภาทนายความ คณบดีคณะนิติศาสตร์ จุฬาลงกรณ์มหาวิทยาลัย คณบดีคณะนิติศาสตร์ มหาวิทยาลัยธรรมศาสตร์ คณบดีคณะนิติศาสตร์ มหาวิทยาลัยรามคําแหง และผู้อํานวยการสํานักงาน ป.ย.ป. เป็นกรรมการ ทั้งนี้ รัฐบาลต้องการให้เกิดความยุติธรรมในสังคมไทย และยังคงเดินหน้าขับเคลื่อนการปฏิรูปกระบวนการยุติธรรม การปฏิรูปกฎหมาย พร้อมให้ความเชื่อมั่น นายกรัฐมนตรีไม่มีผลประโยชน์เกี่ยวข้องหรืออํานาจในการสั่งการอัยการ ศาล ตํารวจ แต่ขอยืนยันความยุติธรรมต้องมีในสังคมไทยโดยต้องไม่แบ่งชนชั้น
โอกาสนี้ นายกรัฐมนตรียังแสดงความห่วงใยถึงการเคลื่อนไหวชุมนุมของนักศึกษา ไม่ห้ามให้มีการชุมนุมแต่ขอให้ปฏิบัติตามกฎหมาย เพราะนักศึกษาทุกคนเป็นบุคลากรที่มีความสําคัญในการพัฒนาประเทศในอนาคต โดยกําชับให้เจ้าหน้าที่ตํารวจอย่าให้มีการเผชิญหน้า ดูแลความปลอดภัยเรียบร้อย ขอทุกฝ่ายเข้าใจขั้นตอนการปฏิบัติงานของรัฐบาล สําหรับการปรับคณะรัฐมนตรี ในตอนนี้อยู่ระหว่างการจัดทําเอกสารเพื่อทูลเกล้าฯ ตามเวลาที่กําหนดไว้ ซึ่งไม่เกินกลางเดือนสิงหาคม
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เปิดเทอมนี้โรงเรียนมีการเตรียมพร้อมอย่างไรดี ??
วันศุกร์ที่ 19 มิถุนายน 2563
เปิดเทอมนี้โรงเรียนมีการเตรียมพร้อมอย่างไรดี ??
สวมหน้ากากอนามัย รักษาความสะอาดสม่ําเสมอ
รัฐบาลไทย-ข่าวทำเนียบรัฐบาล-รมต.นร. นายเทวัญฯ ลงพื้นที่ร่วมกิจกรรมโรงครัวเคลื่อนที่ "ครัววัดระฆังปันสุข" แจกอาหารผู้ได้รับผลกระทบโควิด-19 และผู้ป่วยติดเตียงชุมชนวัดโพธิ์เรียง
วันศุกร์ที่ 15 พฤษภาคม 2563
รมต.นร. นายเทวัญฯ ลงพื้นที่ร่วมกิจกรรมโรงครัวเคลื่อนที่ "ครัววัดระฆังปันสุข" แจกอาหารผู้ได้รับผลกระทบโควิด-19 และผู้ป่วยติดเตียงชุมชนวัดโพธิ์เรียง
รมต.นร. นายเทวัญฯ ลงพื้นที่ร่วมกิจกรรมโรงครัวเคลื่อนที่ "ครัววัดระฆังปันสุข" แจกอาหารผู้ได้รับผลกระทบโควิด-19 และผู้ป่วยติดเตียงชุมชนวัดโพธิ์เรียง
วันนี้ (14 พฤษภาคม 2563) เวลา 17.30 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี ร่วมคณะพระบวรรังษี และพระครูสมุห์วัชระ ภทฺทธมฺโม ผู้ช่วยเจ้าอาวาสวัดระฆังโฆสิตาราม ในกิจกรรม "ครัววัดระฆังปันสุข" จัดโดยวัดระฆังโฆสิตาราม ร่วมกับสํานักงานเขตบางกอกน้อย และสถานีตํารวจนครบาลบางกอกน้อย ซึ่งเป็นการจัดโรงครัวเคลื่อนที่ ช่วยเหลือผู้ได้รับผลกระทบจากสถานการณ์แพร่ระบาดของเชื้อไวรัสโควิด-19 โดยเฉพาะผู้ป่วยติดเตียง และผู้สูงอายุที่ไม่สามารถเดินทางไปรับอาหารหรือเครื่องอุปโภคบริโภคที่โรงทานของวัดระฆังโฆสิตารามได้
รัฐมนตรีประจําสํานักนายกรัฐมนตรีได้พบปะประชาชนในชุมชนที่มารอรับอาหาร โดยได้กล่าวให้กําลังใจ และขอให้ประชาชนให้ความร่วมมือในการปฏิบัติตามมาตรการป้องกันการแพร่ระบาดของเชื้อไวรัสโควิด-19 จากนั้น รัฐมนตรีประจําสํานักนายกรัฐมนตรีได้ร่วมแจกอาหารและผลไม้แก่ประชาชนในชุมชน จํานวนกว่า 300 ครัวเรือน และได้เดินทางไปเยี่ยมบ้านผู้ป่วยติดเตียง 4 ราย เพื่อนําปิ่นโตอาหารไปมอบและให้กําลังใจ
รัฐมนตรีประจําสํานักนายกรัฐมนตรี กล่าวว่า วัดซึ่งเป็นศูนย์รวมจิตใจของประชาชน ในสถานการณ์ทุกข์ยาก วัดยังเป็นที่พึ่งให้ประชาชน และตามพระดําริของสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ให้วัดที่มีศักยภาพจัดตั้งโรงทานช่วยเหลือประชาชน ซึ่งทางวัดระฆังโฆสิตารามนับเป็นโรงทานต้นแบบที่มีการบริหารจัดการที่ดี และยังได้เล็งเห็นประชาชนที่ประสบปัญหา ไม่สามารถออกมารับอาหารหรือสิ่งของเองได้ ประกอบกับการร่วมรณรงค์ให้ลดใช้พลาสติก โดยให้ประชาชนนําปิ่นโตหรือภาชนะมารับอาหารกลับบ้านเอง จึงตั้งเป็นโครงการ "ครัววัดระฆังปันสุข" นําอาหารแจกจ่ายให้ประชาชนถึงที่วันนี้เป็นครั้งแรก โดยได้รับความร่วมมือจากหน่วยงานที่เกี่ยวข้อง บริหารจัดการรับอาหารตามมาตรการของกระทรวงสาธารณสุข มีจุดตรวจคัดกรอง บริการแอลกอฮอร์ล้างมือ และจัดที่นั่งรอรับอาหารแบบเว้นระยะห่าง รวมถึงให้ประชาชนนําภาชนะตนเองมาใส่อาหารกลับบ้าน
นอกจากนี้ รัฐมนตรีประจําสํานักนายกรัฐมนตรียังมีแนวคิดที่จะให้วัดเป็นศูนย์กลางช่วยเหลือผู้ให้บริการรถยนต์โดยสาร (Taxi) ที่ได้รับผลกระทบจากการแพร่ระบาดของเชื้อไวรัสโควิด-19 ในลักษณะ Drive through ซึ่งยังต้องมีการศึกษาความเหมาะสมด้านพื้นที่และการให้บริการ รวมถึงความปลอดภัยในการป้องกันเชื้อไวรัสโควิด-19 อีกด้วย
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลางนำร่องใช้บัตรพัสดุ 1 เม.ย. 60 ก้าวสู่เศรษฐกิจดิจิทัล
วันศุกร์ที่ 24 มีนาคม 2560
กรมบัญชีกลางนําร่องใช้บัตรพัสดุ 1 เม.ย. 60 ก้าวสู่เศรษฐกิจดิจิทัล
กรมบัญชีกลางเริ่มใช้บัตรพัสดุในการจัดซื้อจัดจ้างตั้งแต่ 1 เม.ย.2560 เป็นต้นไป นําร่อง 9 หน่วยงาน ในสังกัดกระทรวงการคลัง ช่วยเพิ่มความสะดวก คล่องตัว พร้อมช่วยลดภาระในการใช้จ่ายเงินสด ลดช่องทางการทุจริต พร้อมเตรียมแผนขยายการใช้งานกับหน่วยงานทั่วประเทศ
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง กล่าวว่า กรมบัญชีกลางได้พัฒนาการจัดซื้อผ่านบัตรพัสดุ เพื่อเพิ่มความสะดวกให้กับหน่วยงานต่างๆ ทั้งขั้นตอนการจัดซื้อจัดจ้าง การเบิกจ่าย และทําให้มีข้อมูลที่สามารถนํามาใช้ในการวิเคราะห์ต่อยอดต่อไป
บัตรพัสดุที่ส่วนราชการจะนําไปใช้ชําระเงินให้ผู้ประกอบการ จะมีวงเงินการใช้จ่ายไม่เกิน 10,000 บาทต่อครั้ง ซึ่งจะใช้ลักษณะเดียวกับบัตรเครดิต และไม่มีค่าใช้จ่ายในการเปิดบัตรดังกล่าว ในส่วนของการชําระเงิน ส่วนราชการสามารถนําบัตรพัสดุ ไปใช้กับผู้ประกอบการที่รับชําระผ่านเครื่องสําหรับบัตรเครดิต (Electronic Data Capture : EDC) ที่สามารถออกใบเสร็จรับเงินได้ ทั้งนี้ บัตรพัสดุจะช่วยเพิ่มความสะดวกในขั้นตอนการจัดซื้อและการเบิกจ่ายเงิน หน่วยงานเกิดความคล่องตัว สามารถจัดซื้อสินค้าได้รวดเร็วมากกว่าวิธีเดิม และยังช่วยลดช่องทางการทุจริตจากการใช้เงินสดในการจัดซื้อ
โฆษกกรมบัญชีกลาง กล่าวต่อว่า กรมบัญชีกลางจะนําร่องเริ่มใช้งานบัตรพัสดุกับหน่วยงานในสังกัดกระทรวงการคลัง จํานวน 9 หน่วยงาน ตั้งแต่วันที่ 1 เมษายน 2560 เป็นต้นไป พร้อมทั้งได้เตรียมขยายการใช้บัตรพัสดุให้ครอบคลุมหน่วยงานทั่วประเทศต่อไป
นางสาวอรนุช ไวนุสิทธิ์ กล่าวในตอนท้ายว่า เพื่อให้เกิดความสอดคล้องกับนโยบายรัฐบาล กรมบัญชีกลางจึงพร้อมผลักดันการใช้จ่ายผ่านระบบอิเล็กทรอนิกส์ทดแทนการใช้เงินสดตามยุทธศาสตร์การพัฒนาโครงสร้างพื้นฐาน ระบบการชําระเงินของประเทศ (National e-Payment) ให้มีประสิทธิภาพและครบวงจร เพื่อให้เกิดความคล่องตัวในการทํางานลดภาระการใช้จ่ายเงิน ลดช่องทางการทุจริตคอรัปชั่น รวมทั้งทําให้มีข้อมูลในระบบอิเล็กทรอนิกส์ครบถ้วนมากยิ่งขึ้น
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สมเด็จพระอริยวงศาคตญาณ สมเด็จพระสังฆราช สกลมหาสังฆปรินายก เสด็จเปิดอาคารศูนย์สุขภาพพระภิกษุสงฆ์ รพ.สต.บ้านวังด้ง จังหวัดกาญจนบุรี
วันศุกร์ที่ 4 สิงหาคม 2560
สมเด็จพระอริยวงศาคตญาณ สมเด็จพระสังฆราช สกลมหาสังฆปรินายก เสด็จเปิดอาคารศูนย์สุขภาพพระภิกษุสงฆ์ รพ.สต.บ้านวังด้ง จังหวัดกาญจนบุรี
สมเด็จพระอริยวงศาคตญาณ สมเด็จพระสังฆราช สกลมหาสังฆปรินายกเสด็จไปทรงเป็นประธานเปิดอาคารศูนย์สุขภาพพระภิกษุสงฆ์ สมเด็จพระสังฆราชองค์ที่ 19
รพ.สต.บ้านวังด้ง จังหวัดกาญจนบุรี เพื่อดูแลพระภิกษุสงฆ์อาพาธ ผู้พิการ ผู้ด้อยโอกาสและผู้สูงอายุ ที่ป่วยด้วยโรคเรื้อรังตามแนวทางเศรษฐกิจพอเพียง และตามหลักแพทย์ทางเลือกวิถีพุทธ
วันนี้ (4 สิงหาคม 2560) ที่โรงพยาบาลส่งเสริมสุขภาพตําบลวังด้ง จ.กาญจนบุรี สมเด็จพระอริยวงศาคตญาณ สมเด็จพระสังฆราช สกลมหาสังฆปรินายกเสด็จไปทรงเป็นประธานเปิดอาคารศูนย์สุขภาพพระภิกษุสงฆ์ สมเด็จพระสังฆราชองค์ที่ 19 รพสต.บ้านวังด้ง จังหวัดกาญจนบุรี โดยมี นายแพทย์โสภณ เมฆธน ปลัดกระทรวงสาธารณสุข ผู้บริหาร ข้าราชการ ประชาชน เฝ้ารับเสด็จฯ
นายแพทย์โสภณ กล่าวว่า อาคารศูนย์สุขภาพพระภิกษุสงฆ์ สมเด็จพระสังฆราชองค์ที่ 19 ได้รับงบประมาณจากการระดมทุนสร้างจากการมีส่วนร่วมของภาคีเครือข่ายทุกภาคส่วน สมทบทุนบริจาคเงิน จํานวน 74 ล้านบาท เพื่อสร้างและปรับปรุงโรงพยาบาลส่งเสริมสุขภาพตําบลวังด้งและก่อสร้างอาคารสําหรับให้การรักษาพยาบาลพระสงฆ์และสามเณร ผู้สูงอายุ ผู้ด้อยโอกาส ตลอดจนประชาชนทั่วไป ก่อสร้างกุฏิพร้อมอุปกรณ์อํานวยความสะดวกสําหรับพระสงฆ์อาพาธที่ต้องพักค้างคืน 15 หลัง รวมถึงการปรับปรุงอาคารและจัดซื้อวัสดุอุปกรณ์ทางการแพทย์ และกายภาพบําบัด เพื่อให้โรงพยาบาลส่งเสริมสุขภาพตําบลวังด้ง มีความพร้อมเป็นศูนย์ต้นแบบ ให้บริการพระภิกษุสงฆ์ ผู้สูงอายุ ผู้ด้อยโอกาส และประชาชนทั่วไปสามารถดูแลสุขภาพตนเองได้ โดยใช้หลักสูตรวิธีพึ่งตนเองตามแนวเศรษฐกิจพอเพียง และตามหลักทางเลือกวิถีพุทธ
นายแพทย์โสภณ กล่าวต่อว่า จากข้อมูลสถาบันวิจัยสังคม จุฬาลงกรณ์มหาวิทยาลัย ซึ่งศึกษาพระสงฆ์ใน 11 จังหวัด พบว่า กว่า 1 ใน 3 ของพระสงฆ์ทั่วประเทศ ตกอยู่ในสภาวะอ้วนกว่ามาตรฐาน และยังพบว่าพระสงฆ์สูงวัยส่วนใหญ่เป็นโรคเรื้อรัง เช่น โรคเบาหวาน โรคความดันโลหิตสูง โรคหัวใจ โรคหลอดเลือดสมองและโรคมะเร็ง เนื่องจากพุทธศาสนิกชนทําอาหารถวายพระสงฆ์ที่มีรส หวาน มัน เค็ม มากเกินไป ฉันผักและผลไม้น้อย และการขาดการออกกําลังกายที่ถูกต้อง
************************* 4 สิงหาคม 2560
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ เปิดงาน “ศรีสะเกษ เดินหน้าเกษตรอินทรีย์สู่ครัวโลก”
วันจันทร์ที่ 28 สิงหาคม 2560
รัฐมนตรีช่วยเกษตรฯ เปิดงาน “ศรีสะเกษ เดินหน้าเกษตรอินทรีย์สู่ครัวโลก”
รัฐมนตรีช่วยเกษตรฯ เปิดงาน “ศรีสะเกษ เดินหน้าเกษตรอินทรีย์สู่ครัวโลก”
รัฐมนตรีช่วยเกษตรฯ เปิดงาน “ศรีสะเกษ เดินหน้าเกษตรอินทรีย์สู่ครัวโลก” เพื่อพัฒนาการสร้างเครือข่าย และผลิตสินค้าเกษตรอินทรีย์ให้สู่มาตรฐานสากล ให้มีปริมาณเพียงพอที่จะทําการตลาดเชิงพาณิชย์ ตลอดจนสนองนโยบายขับเคลื่อนเกษตรอินทรีย์ของรัฐบาล
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงานสัมมนา “ศรีสะเกษ เดินหน้าเกษตรอินทรีย์สู่ครัวโลก” ที่จัดขึ้นระหว่างวันที่ 25 – 26 สิงหาคม 2560 ณ มหาวิทยาลัยราชภัฏศรีสะเกษ ว่า ตามที่กระทรวงเกษตรฯมีนโยบายยกระดับมาตรฐานสินค้าเกษตร โดยส่งเสริมให้เกษตรกรทําการเกษตรแบบอินทรีย์ โดยไม่พึ่งพาสารกําจัดศัตรูพืช และปุ๋ยเคมี ซึ่งนอกจากส่งผลดีโดยตรงต่อสุขภาพของเกษตรกรแล้ว ยังช่วยลดต้นทุนการผลิตและยังเป็นมิตรต่อสิ่งแวดล้อมอีกด้วย รวมทั้งตอบสนองความต้องการของผู้บริโภคที่หันมาใส่ใจเรื่องสุขภาพกันมากยิ่งขึ้นเพื่อสร้างความเชื่อมั่นให้กับผู้บริโภคทั้งในและต่างประเทศ กระทรวงเกษตรฯ จึงเข้มงวดในการตรวจสอบและรับรองมาตรฐานสินค้า โดยวางระบบในการควบคุมตรวจสอบตลอดห่วงโซ่อุปทาน ตั้งแต่ปัจจัยการผลิต พื้นที่เพาะปลูก และผลผลิต นอกจากนี้ กระทรวงเกษตรฯ ยังมุ่งประชาสัมพันธ์เชิญชวนให้ผู้บริโภคหันมาบริโภคสินค้าเกษตรอินทรีย์ เพื่อเพิ่มความต้องการสินค้าอินทรีย์ในท้องตลาด จะได้เป็นอีกหนึ่งแรงจูงใจให้เกษตรกรปรับเปลี่ยนมาทําเกษตรวิถีอินทรีย์เพิ่มขึ้น
ทั้งนี้ คณะรัฐมนตรีได้มีมติเห็นชอบยุทธศาสตร์การพัฒนาเกษตรอินทรีย์แห่งชาติ พ.ศ. 2560 - 2564 โดยกําหนดเป้าหมายเพิ่มพื้นที่เกษตรอินทรีย์ไม่น้อยกว่า 6 แสนไร่ และเพิ่มจํานวนเกษตรกรที่ทําการเกษตรอินทรีย์ไม่น้อยกว่า 30,000 ราย ภายในปี พ.ศ. 2564 ซึ่งจังหวัดศรีสะเกษเป็น 1 ใน 3 จังหวัด (ศรีสะเกษ มหาสารคาม และพัทลุง) ที่กระทรวงเกษตรฯ ได้กําหนดให้เป็นพื้นที่นําร่องในการขับเคลื่อนการพัฒนาเกษตรอินทรีย์แบบบูรณาการ เพื่อให้การดําเนินงานเข้าถึงพื้นที่ได้อย่างมีประสิทธิภาพ จึงได้มีการแต่งตั้ง คณะอนุกรรมการขับเคลื่อนการพัฒนาเกษตรอินทรีย์ระดับภาค และระดับจังหวัดเพิ่มเติม
น.ส. ชุติมา กล่าวว่า “การสัมมนาดังกล่าวมีวัตถุประสงค์ในการหาแนวทางผลักดันเกษตรอินทรีย์วิถีศรีสะเกษ โดยทางจังหวัดศรีสะเกษรายงานว่า ในปี 2560 มีพื้นที่เกษตรอินทรีย์ทั้งสิ้น 34,000 ไร่ และมุ่งเป้าในการขับเคลื่อนด้านเกษตรอินทรีย์อย่างจริงจัง การสัมมนาในวันนี้จะมีการรับฟังความคิดเห็น ข้อเสนอแนะ และแนวทางในการพัฒนาเกษตรอินทรีย์เพื่อนํามาใช้ประกอบการวางแผนการพัฒนาการเกษตรอินทรีย์ของจังหวัดศรีสะเกษให้เหมาะสมต่อไป ซึ่งจะเป็นประโยชน์ต่อกลุ่มเกษตรกรและผู้ที่สนใจและจะนําข้อสรุปจากการสัมมนาไปพิจารณาดําเนินการตามความเหมาะสมต่อไป”
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ดันส่งออก “เครื่องสำอางเด็ก” เจาะตลาดจีน
วันจันทร์ที่ 10 สิงหาคม 2563
ดันส่งออก “เครื่องสําอางเด็ก” เจาะตลาดจีน
--
#ไทยคู่ฟ้า เพราะยุคนี้ความงามไม่ได้จํากัดอยู่แค่เครื่องสําอางสําหรับผู้ใหญ่ที่ใช้ตกแต่งหน้าเพื่อความสวยงามอีกต่อไป ใครจะเชื่อว่าเวลานี้ ตลาด Kid Cosmetics หรือ เครื่องสําอางสําหรับเด็กนั้น กําลังเติบโตขึ้นเรื่อย ๆ และกลายเป็นหนึ่งในเทรนด์ที่มาแรงในปัจจุบัน
ล่าสุด กระทรวงพาณิชย์ โดยสํานักงานส่งเสริมการค้าในต่างประเทศ ณ กวางโจว สาธารณรัฐประชาชนจีน เปิดเผยถึงแนวโน้มตลาดเครื่องสําอางเด็กในจีน ที่มีการขยายตัวอย่างต่อเนื่อง โดยพบว่า ปัจจุบันมีการเติบโตกว่า 300% อีกทั้งข้อมูลจากเว็บไซต์ข่าวลาไห่โก้ว แสดงให้เห็นว่าในเดือนพ.ค. 63 ยอดขายเครื่องสําอางเด็กโดยรวมเพิ่มขึ้นมากกว่า 1,200%
โดยปัจจัยที่ส่งผลให้มีความต้องการเครื่องสําอางสําหรับเด็กเพิ่มขึ้น มาจากการพัฒนาอย่างรวดเร็วของอุตสาหกรรมความงาม วิดีโอ การสร้างความมั่นใจและความเชื่อมั่นให้เด็ก ด้วยการเข้าร่วมการแสดงต่าง ๆ นอกเหนือจากการเรียนในห้องเรียน ยิ่งทําให้มีความต้องการใช้เครื่องสําอางสําหรับเด็กมากขึ้น ส่งผลให้การแต่งหน้าของเด็กผู้หญิงกลายเป็นสิ่งจําเป็นเมื่อมีการแสดง
จึงเป็นโอกาสอันดีของผู้ประกอบไทยที่จะขยายตลาดเครื่องสําอางสําหรับเด็กเข้าสู่ตลาดจีน ที่จําเป็นต้องศึกษาแนวโน้มตลาด และกฎระเบียบที่เกี่ยวข้องกับสินค้าเครื่องสําอางเด็กและผลิตภัณฑ์ที่เกี่ยวข้อง เช่น มีคุณภาพ ปลอดภัย ไม่ก่อให้เกิดอาการแพ้ เพื่อตอบสนองพฤติกรรมและความต้องการของผู้บริโภคชาวจีน
สําหรับผู้สนใจ สามารถสอบถามข้อมูลเพิ่มเติมได้ที่ กรมส่งเสริมการค้าระหว่างประเทศ กระทรวงพาณิชย์ www.ditp.go.th หรือ โทร. 1169
รัฐบาลไทย-ข่าวทำเนียบรัฐบาล-รัฐบาลปฏิรูประบบการแพทย์ฉุกเฉินวิกฤต
วันศุกร์ที่ 7 เมษายน 2560
รัฐบาลปฏิรูประบบการแพทย์ฉุกเฉินวิกฤต
รัฐบาลกําหนดหลักเกณฑ์วิธีปฏิบัติในการรับคนไข้ฉุกเฉินวิกฤต เพื่อเป็นแนวทางปฏิบัติที่ชัดเจนให้แก่เจ้าหน้าที่ และให้คนไข้ทุกคนได้รับการดูแลรักษาชีวิตอย่างเสมอภาคเท่าเทียมกัน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปฏิรูประบบการดูแลผู้ป่วยฉุกเฉินวิกฤต โดยกําหนดให้สถานพยาบาลทุกแห่งจะต้องรับและรักษาผู้ป่วยอย่างเต็มความสามารถในช่วง 72 ชั่วโมงแรกจนพ้นภาวะวิกฤตโดยไม่มีเงื่อนไข หลังจากนั้นให้มีระบบการจัดส่งผู้ป่วยไปยังสถานพยาบาลอื่นหากมีเหตุจําเป็น ซึ่งค่าใช้จ่ายที่เกิดขึ้นในช่วง 72 ชั่วโมง สปสช. จะเป็นผู้สรุปรายการแจ้งไปยังกองทุนที่ผู้ป่วยมีสิทธิในการรักษาพยาบาลภายใน 30 วัน และกองทุนจะจ่ายเงินให้แก่สถานพยาบาลภายใน 15 วันหลังได้รับแจ้ง นอกจากนี้ ยังกําหนดให้สถานพยาบาลของรัฐทุกแห่งจะต้องรับย้ายผู้ป่วยหลัง 72 ชั่วโมงหากได้รับการร้องขอ ทั้งนี้ หลักเกณฑ์ดังกล่าวเริ่มบังคับใช้ตั้งแต่วันที่ 1 เม.ย. 2560 เพื่อให้ประชาชนทุกคนได้รับการดูแลรักษาชีวิตอย่างเท่าเทียมกันตามนโยบายของรัฐบาล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองประธานาธิบดีแห่งสาธารณรัฐอิสลามอิหร่านเข้าเยี่ยมคารวะนายกรัฐมนตรี
วันพุธที่ 16 พฤษภาคม 2561
รองประธานาธิบดีแห่งสาธารณรัฐอิสลามอิหร่านเข้าเยี่ยมคารวะนายกรัฐมนตรี
รองประธานาธิบดีแห่งสาธารณรัฐอิสลามอิหร่านเข้าเยี่ยมคารวะนายกรัฐมนตรี
วันนี้ (16 พ.ค. 61) เวลา 11.00 น. นายโมฮัมเหม็ด บาเก็ด โบนัก (H.E. Mr. Mohammad Bagher Nobakht) รองประธานาธิบดีแห่งสาธารณรัฐอิสลามอิหร่าน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรียินดีต้อนรับรองประธานาธิบดีอิหร่านที่เดินทางมาประเทศไทยเพื่อเข้าร่วมการประชุมคณะกรรมการเศรษฐกิจและสังคมสําหรับเอเชียและแปซิฟิกแห่งสหประชาชาติ (UNESCAP) ครั้งที่ 74 พร้อมแสดงความระลึกถึงประธานาธิบดีอิหร่านที่ได้เยือนไทยอย่างเป็นทางการ ระหว่างการเข้าร่วมการประชุมสุดยอด ACD ครั้งที่ 2 เมื่อปี 2559 และยินดีต่อการได้รับเลือกตั้งให้ดํารงตําแหน่งประธานาธิบดีฯ อีกครั้งเป็นสมัยที่ 2
นายกรัฐมนตรีกล่าวว่าประเทศไทยติดตามสถานการณ์ภูมิภาคตะวันออกกลางมาโดยตลอด สําหรับประเด็นที่เกี่ยวข้องกับการดําเนินการตามแผนปฏิบัติการร่วมฉบับสมบูรณ์ (Joint Comprehensive Plan of Action – JCPOA) นั้น นายกรัฐมนตรีหวังว่า อิหร่านและประเทศที่เกี่ยวข้องภายใต้ JCPOA จะสามารถหารือเพื่อหาทางออกที่ดีร่วมกันได้ ซึ่งจะนําความมั่นคงและเสถียรภาพไปสู่ประชาคมระหว่างประเทศ
ในโอกาสนี้ รองประธานาธิบดีอิหร่านได้ทาบทามเชิญนายกรัฐมนตรีเข้าร่วมการประชุมสุดยอด Asia Cooperation Dialogue (ACD) ครั้งที่ 3 ซึ่งอิหร่านเป็นเจ้าภาพ ณ กรุงเตหะราน ในช่วงเดือนตุลาคมนี้ ก่อนจบการสนทนานายกรัฐมนตรีได้ฝากให้รองประธานาธิบดีอิหร่านช่วยดูแลคนไทยและนักธุรกิจไทยที่พํานักอยู่ในอิหร่านด้วย
รัฐบาลไทย-ข่าวทำเนียบรัฐบาล-รองโฆษกรัฐบาล เผย “รองนายกฯ อนุทิน” เตรียมเปิดงาน-มอบรางวัลนักแข่ง โมโตจีพี 2019 คาดท่องเที่ยวคึกคัก เงินสะพัดมากกว่า 3 พันล้าน
วันเสาร์ที่ 5 ตุลาคม 2562
รองโฆษกรัฐบาล เผย “รองนายกฯ อนุทิน” เตรียมเปิดงาน-มอบรางวัลนักแข่ง โมโตจีพี 2019 คาดท่องเที่ยวคึกคัก เงินสะพัดมากกว่า 3 พันล้าน
รองโฆษกรัฐบาล เผย “รองนายกฯ อนุทิน” เตรียมเปิดงาน-มอบรางวัลนักแข่ง โมโตจีพี 2019 คาดท่องเที่ยวคึกคัก เงินสะพัดมากกว่า 3 พันล้าน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า วันที่ 6 ตุลาคมนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีกําหนดการเดินทางไปเป็นประธานเปิดงานและมอบรางวัลในการแข่งขันจักรยานยนต์ทางเรียบชิงแชมป์โลก โมโตจีพี สนามที่ 15 ในรายการ พีทีที ไทยแลนด์ กรังด์ปรีซ์ 2019 จัดขึ้นระหว่างวันที่ 4-6 ตุลาคม ที่สนามช้าง อินเตอร์เนชั่นแนล เซอร์กิต จังหวัดบุรีรัมย์ ซึ่งรายการแข่งขันจักรยานยนต์ทางเรียบชิงแชมป์โลก โมโตจีพี ได้รับเสียงตอบรับเป็นอย่างดีจากแฟนมอเตอร์สปอร์ตทั้งชาวไทยและทั่วโลก ทั้งนี้ จากการคาดการณ์ จะมีตัวเลขผู้เข้าชมหลายแสนคน ซึ่งถือเป็นอีกกลไกลสําคัญในการขับเคลื่อนเศรษฐกิจของประเทศไทย ตามนโยบาย Sport Tourism มีผลอย่างยิ่งต่อการส่งเสริมการท่องเที่ยวของประเทศ พร้อมเป็นการประชาสัมพันธ์ให้ชาวโลกได้รู้จักประเทศไทยมากยิ่งขึ้น อันจะส่งผลดีในด้านภาพลักษณ์และด้านอื่นๆตามมา
น.ส.ไตรศุลี กล่าวว่า สําหรับการแข่งขันโมโตจีพีครั้งนี้ มีการตั้งเป้าผู้เข้าร่วมชมไว้ที่ 222,535 คน มากกว่าโมโตจีพีเมื่อเดือนตุลาคมปี 2561 ที่มีผู้เข้าชมงานกว่า 2 แสนคน ทั้งนี้ คาดว่าจะมีเม็ดเงินหมุนเวียนในประเทศ และมีเงินสะพัดในพื้นที่และจังหวัดใกล้เคียง มากกว่า 3,000 ล้านบาท โดยก่อนเริ่มการแข่งขัน ได้มีกิจกรรมเดินสาย Road Show เพื่อประชาสัมพันธ์การแข่งขันทั่วประเทศและมีการประชาสัมพันธ์ให้ชาวโลกได้รับทราบเป็นอย่างดี ซึ่งรัฐบาลโดยหน่วยงานที่เกี่ยวข้อง ได้เตรียมพร้อมต้อนรับแฟนมอเตอร์สปอร์ตจากทั่วโลกไว้อย่างดีเช่นกัน
รัฐบาลไทย-ข่าวทำเนียบรัฐบาล-"สนธิรัตน์" ย้ำ จดสิทธิบัตร “สารสกัดกัญชา” ไม่ได้ เหตุขัด กม. พร้อมหนุน 'กัญชา' เป็นพืชเศรษฐกิจ หากมีความชัดเจนทางกม.
วันอังคารที่ 13 พฤศจิกายน 2561
"สนธิรัตน์" ย้ํา จดสิทธิบัตร “สารสกัดกัญชา” ไม่ได้ เหตุขัด กม. พร้อมหนุน 'กัญชา' เป็นพืชเศรษฐกิจ หากมีความชัดเจนทางกม.
กระทรวงพาณิชย์ยันจดสิทธิบัตร “สารสกัดกัญชา” ไม่ได้ เหตุขัดมาตรา 9  ยัน กรมทรัพย์สินฯ ไม่มีสิทธิปฏิเสธคําขอพร้อมสนับสนุนให้กัญชาเป็นพืชเศรษฐกิจ หากมีความชัดเจนทางกฎหมาย
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เผยถึงกรณีที่มีการเผยแพร่ข่าวข้อกังวลในเรื่องการยื่นจดสิทธิบัตร "สารสกัดกัญชา" ตามธรรมชาติของบริษัทต่างชาติในประเทศไทย ว่าเป็นความเข้าใจผิด เนื่องจากยังไม่มีการจดทะเบียนสิทธิบัตรตามที่ปรากฏในข่าว เรื่องนี้จึงเป็นกระบวนการตรวจสอบการประดิษฐ์ ซึ่งมีเงื่อนไขทางกฎหมายมาครอบคลุมหลายประการ
"ปัจจุบันคําขอสิทธิบัตรยังอยู่ในกระบวนการ ดังนั้น เมื่อมีผู้มายื่นขอจดทะเบียนสิทธิบัตร กรมทรัพย์สินทางปัญญาต้องรับเรื่องไว้ จากนั้นจะเข้าสู่กระบวนการตรวจสอบเบื้องต้นและประกาศโฆษณาต่อไป"
ทั้งนี้ ประเด็นข้อสงสัยที่ว่า เมื่อประกาศโฆษณาแล้ว ไม่มีผู้โต้แย้ง จะทําให้ได้รับสิทธิบัตรไปทันทีหรือไม่ รมว.พาณิชย์ กล่าวว่า นี่เป็นกระบวนการตามขั้นตอนการจดสิทธิบัตร ซึ่งความจริงยังมีกระบวนการตรวจสอบการประดิษฐ์ต่อไปอีก จึงอยากสร้างความชัดเจนว่า ถ้าเป็นสารสกัดกัญชา ตามกฎหมายสิทธิบัตร มาตรา 9 (1) ระบุว่า จุลชีพและส่วนประกอบส่วนใดส่วนหนึ่งของจุลชีพที่มีอยู่ตามธรรมชาติ สัตว์พืช หรือสารสกัดจากสัตว์หรือพืช เป็นการประดิษฐ์ที่ไม่ได้รับความคุ้มครองตามพ.ร.บ. หรือ ไม่สามารถจดสิทธิบัตรได้ ดังนั้น สารสกัดกัญชาถือเป็นสารสกัดจากพืช จึงไม่ได้รับการคุ้มครอง
นายสนธิรัตน์ กล่าวเน้นย้ําว่า “ยื่นได้ แต่จดไม่ได้ ถ้าเป็นสารสกัดกัญชา เพราะขัดมาตรา 9 (1) วรรคหนึ่ง กม.สิทธิบัตร และกรมทรัพย์สินทางปัญญาไม่สามารถปฏิเสธการรับคําขอ แต่เมื่อรับคําขอแล้ว ไม่ได้หมายความว่าจะได้รับสิทธิบัตร เพราะยังมีกระบวนการอีกยาวนาน แต่ตามหลักการ หากมีการยื่นคําขอของสารสกัดกัญชา ต่อให้ขั้นตอนจะเป็นอย่างไรก็ตาม ถ้าผู้ขอไม่ยื่นให้ตรวจสอบภายใน 5 ปี นับจากวันประกาศโฆษณาคําขอก็จะตกไปเอง จึงขอวอนกลุ่มนักวิจัย อย่ากังวลว่าจะไม่สามารถนําไปต่อยอดทางการแพทย์ได้อีก”
"ตนสนับสนุนให้กัญชาเป็นพืชเศรษฐกิจของประเทศ แต่ทั้งนี้ต้องดูกฎหมายอย่างรอบด้านให้ครบถ้วน ดังนั้นไม่มีเหตุผลใดทั้งสิ้น ที่จะดําเนินการปิดกั้นกัญชาไม่ให้เกิดประโยชน์ต่อการพัฒนา ในทางกลับกันต้องการสนับสนุนในการพัฒนาเพื่อให้เกิดประโยชน์ในด้านต่างๆด้วยซ้ําไป เพราะเป็นไปได้ว่ากัญชา ในอนาคตอาจเป็นพืชเศรษฐกิจของโลก” รมว.พาณิชย์ กล่าวปิดท้าย
ด้าน นายทศพล ทังสุบุตร อธิบดีกรมทรัพย์สินทางปัญญา กล่าวเพิ่มเติมว่า กรณีที่มีบริษัทต่างชาติมายื่นจดสิทธิบัตร เป็นสิทธิที่ผู้ยื่นขอรับสิทธิบัตรสามารถดําเนินการได้ตามกฎหมาย เมื่อคําขอสิทธิบัตรมีเอกสารถูกต้องครบถ้วน เจ้าหน้าที่ก็ต้องรับคําขอเอาไว้ แต่ไม่ได้หมายความว่าผู้ยื่นได้รับการคุ้มครองแล้ว เป็นเพียงขั้นตอนการรับยื่นคําขอสิทธิบัตรตามกฎหมาย ส่วนจะได้รับจดทะเบียนหรือไม่ได้นั้น ผู้ตรวจสอบสิทธิบัตรจะเป็นผู้พิจารณาต่อไป
รัฐบาลไทย-ข่าวทำเนียบรัฐบาล-“สคร. ปลื้ม ปี 2561 รัฐวิสาหกิจเบิกจ่ายงบลงทุนได้ 85% ของเป้า คิดเป็นมูลค่าสูงกว่าปีก่อน 35%”
วันพุธที่ 23 มกราคม 2562
“สคร. ปลื้ม ปี 2561 รัฐวิสาหกิจเบิกจ่ายงบลงทุนได้ 85% ของเป้า คิดเป็นมูลค่าสูงกว่าปีก่อน 35%”
การเบิกจ่ายงบลงทุนของ รสก.45 แห่ง ที่ สคร. กํากับดูแลโดยตรง ปี 2561ที่สิ้นสุดการดําเนินการแล้ว ในเดือน ธ.ค.2561 มีผลการเบิกจ่ายงบลงทุน จํานวน 378,016 ล้านบาท หรือร้อยละ 85 ของแผนเบิกจ่าย ซึ่งสูงกว่าปี 2560 ที่มีผลการเบิกจ่ายร้อยละ 84 ของแผนเบิกจ่าย
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 45 แห่ง ที่ สคร. กํากับดูแลโดยตรง สําหรับปี 2561 ที่สิ้นสุดการดําเนินการแล้ว ในเดือนธันวาคม 2561 มีผลการเบิกจ่ายงบลงทุน จํานวน 378,016 ล้านบาท หรือคิดเป็นร้อยละ 85 ของแผนการเบิกจ่าย ซึ่งสูงกว่าในปี 2560 ที่มีผลการเบิกจ่ายร้อยละ 84 ของแผนการเบิกจ่าย
ผลการเบิกจ่ายงบลงทุนของรัฐวิสาหกิจประจําปี 2561
รัฐวิสาหกิจ  ผลเบิกจ่ายปี 2561 % การเบิกจ่ายปี 2561 /แผน ผลเบิกจ่ายปี 2560 % การเบิกจ่ายปี 2560 /แผน % การเติบโตจากปี 2560
ปีงบประมาณ (ต.ค. 60 – ก.ย. 61)
จํานวน 34 แห่ง  102,830  71%  96,174  66%  7%
ปีปฏิทิน (ม.ค. 61 – ธ.ค. 61)
จํานวน 11 แห่ง  275,185  92%  184,549  98%  49%
รวม 45 แห่ง  378,016  85%  280,723  84%  35%
ที่มา : สํานักงานคณะกรรมการนโยบายรัฐวิสาหกิจ
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเสริมว่า การเบิกจ่ายงบลงทุนของรัฐวิสาหกิจในปี 2561 หากเปรียบเทียบกับการเบิกจ่ายปี 2560 จะเพิ่มขึ้นถึงร้อยละ 35 โดยการเบิกจ่ายที่เพิ่มขึ้นมาจากรัฐวิสาหกิจปีปฏิทินเป็นหลัก ซึ่งมีผลการเบิกจ่ายงบลงทุนในปี 2561 จํานวน 275,185 ล้านบาท หรือคิดเป็นร้อยละ 92 ของแผนการเบิกจ่ายลงทุนทั้งปี และสูงกว่าผลการเบิกจ่ายงบลงทุนในปี 2560 ร้อยละ 49 ส่วนโครงการลงทุนขนาดใหญ่ของรัฐวิสาหกิจในปี 2561 ที่สามารถเบิกจ่ายได้ตามแผน อาทิ โครงการพัฒนาระบบส่งและจําหน่ายระยะที่ 1 ของการไฟฟ้าส่วนภูมิภาค โครงการลงทุนโครงข่ายระบบท่อส่งก๊าซธรรมชาติตามแผนระบบรับส่งและโครงสร้างพื้นฐานก๊าซธรรมชาติเพื่อความมั่นคง (ระยะที่ 1 และ 2) ของบริษัท ปตท. จํากัด (มหาชน) และโครงการทดแทนโรงไฟฟ้าพระนครใต้ ระยะที่ 1 ของการไฟฟ้าฝ่ายผลิตแห่งประเทศไทย
นายประภาศ คงเอียด ผู้อํานวยการ สคร. กล่าวสรุปว่า ในภาพรวมของการเบิกจ่ายงบลงทุนของรัฐวิสาหกิจที่ สคร. กํากับดูแลจํานวน 45 แห่ง ในปี 2561 ขยายตัวเพิ่มขึ้นจากปี 2560 อย่างมีนัยสําคัญ สําหรับในปี 2562 กรอบการเบิกจ่ายงบลงทุนของรัฐวิสาหกิจที่ สคร. กํากับดูแลโดยตรงจะเท่ากับ 391,866 ล้านบาท คณะรัฐมนตรีได้กําหนดเป้าหมายให้รัฐวิสาหกิจมีการเบิกจ่ายงบลงทุนให้ได้มากกว่าร้อยละ 95 จึงถือเป็นความท้าทายของกระทรวงการคลังโดย สคร. ในการติดตามให้เป็นไปตามเป้าหมายที่คณะรัฐมนตรีกําหนด